b'\n_START_ARTICLE_\nJoey Devine\n_START_SECTION_\nLjubiteljska kariera\n_START_PARAGRAPH_\nDevine je obiskoval univerzo North Carolina State University, kjer je postavil rekord \xc5\xa1ole v ubranjenih tekmah s 24-imi.\n_START_SECTION_\nAtlanta Braves\n_START_PARAGRAPH_\nDevine je bil izbran z 27. izbiro v 1. krogu nabora lige MLB leta 2005 s strani ekipe iz Atlante. Po tem je dva meseca razdelil med stopnjo Single-A v Myrtle Beachu in stopnjo Double-A v Misisipiju, 20. avgusta pa \xc5\xbee igral v ligi MLB.  Devine se je na svojih prvih tekmah v ligi MLB precej naprezal in postal prvi metalec v zgodovini lige, ki je na svojih prvih dveh tekmah nasprotni ekipi dovolil veliki udarec.  Upravnik ekipe Bobby Cox je svojo vero v sposobnosti Devina izkazal tako, da ga je postavil na seznam mo\xc5\xbe za kon\xc4\x8dnico, navkljub dejstvu, da je v ligi MLB metal le v 5 menjavah. V 18. menjavi 4. tekme Okro\xc5\xbene serije Narodne lige je Devine novincu ekipe Houston Astros Chrisu Burku dovolil doma\xc4\x8di tek, ki je zaklju\xc4\x8dil tekmo in sezono ekipe iz Atlante. V letu 2006 je klub iz Atlante predvideval, da bo Devinu omogo\xc4\x8dila \xc5\xa1e nekaj dodatnega \xc4\x8dasa v ni\xc5\xbejih podru\xc5\xbenicah, kjer bi se izu\xc4\x8dil \xc5\xa1e nekaj zaklju\xc4\x8devalske obrti,  a sta po\xc5\xa1kodovana Horacio Ram\xc3\xadrez in Blaine Boyer prisilila klub v te\xc5\xbeko odlo\xc4\x8ditev: Devine in \xc5\xa1e en \xc4\x8dlan razbremenilskega kadra, Ken Ray, sta bila vpoklicana v ligo MLB.  Devine se je ponovno precej naprezal: na dveh tekmah proti ekipi San Francisco Giants je dovolil sedem tekov, pet udarcev v polje, pet prostih prehodov na bazo in povrhu dodal \xc5\xa1e dva divja meta. Seveda je bil poslan na stopnjo Triple-A v Richmond, njegova zamenjava pa je postal Peter Moylan. Devine je bil ponovno vpoklican septembra in v ligi MLB metal do konca sezone Baseball America ga je pred letom 2007 ocenila kot 9. najbolj obetavnega v organizaciji. Prete\xc5\xbeni del leta 2007 je pre\xc5\xbeivel v Misisipiju, a je bil ob ve\xc4\x8d prilo\xc5\xbenostih vpoklican v Atlanto. 22. septembra si je na tekmi proti ekipi Milwaukee Brewers prislu\xc5\xbeil svojo prvo zmago. Leto je kon\xc4\x8dal z zmago, porazom in povpre\xc4\x8djem dovoljenih tekov pri 1,08.\n_START_SECTION_\nOakland Athletics\n_START_PARAGRAPH_\n14. januarja 2008 je bil Devine skupaj zJamiejem Richmondom poslan k ekipi Oakland Athletics, v Atlanto pa se je v zameno odpravil Mark Kotsay. Devine je na prizori\xc5\xa1\xc4\x8de vstopil v letu 2008 v Oaklandu. V 45, 2 menjave je dovolil 23 udarcev v polje, 15 prostih prehodov na bazo, zbral 49 izlo\xc4\x8ditev z udarci, odbijalce zadr\xc5\xbeal na povpre\xc4\x8dju 0,148 in dovoljeval le 0,59 teka, kar je bilo najmanj v zgodovini lige MLB med metalci z najmanj 45 menjavami, odkar se je leta 1912 za\xc4\x8dela meriti statistika povpre\xc4\x8dja dovoljenih tekov. Ta dose\xc5\xbeek ni priznan kot uradni rekord lige, saj je za to spodnja meja 50 menjav. Sezono 2009 je po operaciji Tommy John na desnem komolcu Devine izpustil. Operacijo njegovih komol\xc4\x8dnih vezi je 21. aprila 2009 izvedel doktor James Andrews.2. decembra 2009 je Devine s klubom iz Oaklanda sklenil enoletno pogodbo.  Med sezono 2010 je ostal na seznamu po\xc5\xa1kodovanih, a se leta 2011 kon\xc4\x8dno vrnil na igri\xc5\xa1\xc4\x8de. Po tem, ko je na tekmi spomladanskega uigravanja imel o\xc4\x8ditne te\xc5\xbeave z nadzorovanjem svojih metov, ga je ekipa za\xc4\x8dasno poslala na stopnjo Triple-A v Sacramento. Skorajda takoj se je povrnil k svoji formi iz leta 2008 in ni dovolil niti enega teka v njegovih prvih 12,1 menjave in z udarci izlo\xc4\x8dil 17 odbijalcev. Na seznam ekipe v Oaklandu je bil nato povi\xc5\xa1an 20. maja 2011. Njegov najdalj\xc5\xa1i niz menjav brez dovoljenega teka (33,2) je bil prekinjen 3. junija 2011, ko je podedovanemu teka\xc4\x8du domov dovolil razbremenilec Brian Fuentes. Po dostojnem povratku po vrnitvi v ligo MLB leta 2011, se je v poznem juliju med svojimi zadnjimi tremi tekmami meseca precej naprezal. Svoje te\xc5\xbeave je pripisal precej\xc5\xa1nji vro\xc4\x8dini, saj je med vro\xc4\x8dinskim valom temperatura nekajkrat presegla 37 \xc2\xb0C. 22. julija 2011 je na tekmi proti ekipi New York Yankees dovolil tri zaporedne proste prehode na bazo in nato z divjim metom za Brandonom Lairdom za\xc4\x8del njegov prvi odbijalski nastop. Njegove te\xc5\xbeave z nadzorom svojih metov so privedle do tega, da je bil 28. julija ponovno poslan v Sacramento. Pred svojim zadnjimi tremi julijskimi tekmami je bil med statisti\xc4\x8dno vodilnimi med metalci ekipe iz Oaklanda: dovoljeval je po 2,14 teka, z udarci izlo\xc4\x8dal ve\xc4\x8d kot odbijalca na menjavo in metal s hitrostmi preko 150 km/h. Njegov drsalec se je dobro premikal, imel je zavidljivo razmerje udarcev v polje proti izlo\xc4\x8ditvam in odbijalsko povpre\xc4\x8dje nasprotnikov dr\xc5\xbeal pod 0,200. Dovolil ni nobenega doma\xc4\x8dega teka in imel zmerno nagnjenost k prostim prehodom na bazo. Devine trenutno dr\xc5\xbei niz 83 menjav, v katerih ni dovolil doma\xc4\x8dega teka. Zadnji doma\xc4\x8di tek je dovolil 7. aprila 2006 kot \xc4\x8dlan ekipe Atlanta Braves. 10. aprila 2012 je Devine od\xc5\xa1el na svojo drugo operacijo Tommy John v karieri. Za sezono 2012 je bil tako postavljen na seznam po\xc5\xa1kodovanih.'